Eksempel læringsaktiviteter 1

**Kompetansemål, muntlig A1:** *Deltakerne skal kunne samarbeide om svært enkle oppgaver ved å komme med forslag, vise om man forstår eller trenger oppklaring, og spørre om andre forstår.*




# Deltakernes ressurser, behov, erfaringer og framtidsplaner

Lærerens kartlegging i klassen viste:


* behov for fellesskap, gjøre noe hyggelig sammen- knyttet opp mot verdensdagen for psykisk helse #løftblikket#
* behov for å forstå kulturelle markeringer og forventninger relatert til det, f.eks. knyttet til foreldrerollen
* interesse for Halloween (41, 2 %)
* markering av Allehelgen(35,3 %)
* markering av høstjevndøgn (1 deltaker)
* bli kjent med kulturelle markeringer, gjøre dem til sine egne, skape tilhørighet
* mange med krigserfaringer, vekt på å møte temaet, “Halloween” med varsomhet

# Gjennomføring

1. **Innramming av opplegg**: Arrangering av en høstfest knyttes til #løft blikket og verdensdagen for psykisk helse.
2. **“Hverandre”- setninger** på tavla
   1. Sette temaet høstfest inn i en ramme knyttet til #løft blikket. Derfor vil vi gjøre noe hyggelig sammen hvor vi ser hverandre, tar vare på hverandre osv.
3. **Gruppearbeid 1: idémyldring**- alle kommer med forslag
   1. Hva vil dere gjøre på festen?
   2. Hva kan dere bidra med? Lek? Musikkinnslag? Fortelle en historie?
   3. **Presentasjon av kompetansemål** i tilknytning til gruppearbeidet
   * Dere må samarbeide.
   * Dere må komme med forslag.
   * Dere må vise om dere forstår eller trenger oppklaring. (forklaring)
   * Dere må spørre om andre forstår.
4. **Gruppearbeid 2**: Dere skal planlegge en høstfest. A3 ark med ansvarsoppgaven(e) på midten. Plassering i grupper.
   1. Pynt/ rigg/ rydd/ skriv invitasjon/ fotografer
   2. Underholdning
   3. Mat og drikke
   4. Deltakernes oppfordres til å bruke morsmål/engelsk som ressurs i planleggingsarbeidet etter behov.



1. **Lærerobservasjon og underveisvurdering**:
   1. Samarbeider de?
   2. Kommer de med forslag?
   3. Viser de at de forstår eller trenger oppklaring?
   4. Spør de om andre på gruppa forstår?



1. **Gjennomføring** av det de har planlagt- festen- alle har ulike ansvarsoppgaver. Noen pynter, noen lager mat og noen har ansvar for underholdninga.



1. **Deltakerevaluering i evalueringsgruppe**: evaluering av hele opplegget
   1. Hvordan var det å planlegge festen?
   2. Hvordan likte du festen?
   3. Tror du at alle hadde det bra? Hvorfor/Hvorfor ikke?

# Lærerens erfaringer

**Dette fungerte bra**

* Deltakerne tok ansvar for læringsprosessen i klassen og fikk eierskap til opplegget/ festen de planla sammen. Høy grad av deltakermedvirkning.
* Det fungerte bra å bruke deltakernes ressurser som et utgangspunkt for utviklingen av læringsaktivitetene (Hva kan deltakerne i denne klassen bidra med i planleggingen og gjennomføringen av en fest?)
* Bruk av arbeidsmåter i tråd med språklæringssynet i læreplanen: Språk utvikles gjennom deltakelse og kommunikasjon i varierte og meningsfulle sammenhenger.
* Planleggingen av festen genererte mye kommunikasjon utover det som foregikk i klasserommet. Blant annet møttes noen deltakere hjemme hos hverandre og hjalp hverandre.
* Det har verdi å utvikle læringsopplegg som gjennomføres over tid slik at prosessene blir gode og deltakerne får tid til å arbeide mot oppnåelse av kompetansemålet.

**Fallgruver**

* Fravær i sentrale deler av opplegget kan være utfordrende, både knyttet til å inkludere deltakerne etter fravær og knyttet til progresjonen i gruppearbeidene.
* Tydelige rammer for læringsarbeidet er sentralt for at opplegget skal fungere.